เทพไท จี้รัฐ เร่งเปลี่ยนวิธีเยียวยา ก่อนคนฆ่าตัวตายเพิ่ม จองกฐินรัฐแน่
นายเทพไท เสนพงศ์ ส.ส.นครศรีธรรมราช ปชป. จี้รัฐ เร่งเปลี่ยนวิธีเยียวยา ก่อนคนฆ่าตัวตายเพิ่มลั่น เกาไม่ถูกที่คัน โว ควรใช้วิธีตัวเองเสนอ จองกฐินซักเดือด พ.ร.ก.กู้ 1 ล้านล้าน แน่วันที่ 28 เม.ย. นายเทพไท เสนพงศ์ ส.ส.นครศรีธรรมราช พรรคประชาธิปัตย์ กล่าวถึงกรณีเหตุการณ์กินยาฆ่าตัวตายของผู้รับผลกระทบที่กระทรวงการคลัง เพื่อประท้วงเงินค่าเยียวยา 5000 บาท จากรัฐบาลว่า เห็นข่าวแล้ว รู้สึกเศร้าสลดใจเป็นอย่างยิ่ง ไม่คาดคิดว่าจะมีการฆ่าตัวตายในสถานที่ราชการสำคัญ ซึ่งเป็นศูนย์กลางอำนาจการบริหารการเงินการคลังของประเทศ ซึ่งเคยมีการเตือนไว้ก่อนล่วงหน้าว่า อาจจะมีการฆ่าตัวตายรายวันเกิดขึ้น ก็ปรากฏความจริงให้ได้เห็นแล้ว และเชื่อว่าเหตุการณ์เช่นนี้ จะเกิดขึ้นตามมาอีกแน่นอน ถ้ารัฐบาลไม่สามารถแก้ปัญหานี้ได้ และยังดึงดันที่จะใช้วิธีการเยียวยาในแบบปัจจุบัน และมั่นใจว่า จนถึงวันสุดท้ายของการเยียวยา รัฐบาลก็ยังไม่สามารถที่จะเยียวยาให้กับคนยากจน ผู้เดือดร้อนได้ครบทุกคน จะยังมีคนตกหล่น ไม่ได้รับการเยียวยาจากรัฐบาลอีกจำนวนหนึ่ง ที่อาจไม่มีข้าวกินจนถึงขั้นอดตาย หรือฆ่าตัวตายเพิ่มขึ้นอย่างแน่นอนจึงขอให้รัฐบาลรับฟังความคิดเห็นของตน ที่เคยเสนอเรื่องการเยียวยาให้กับทุกคนที่มีอายุตั้งแต่ 18 ปี ขึ้นไป และมีเงินฝากในธนาคารไม่เกิน 1 แสนบาท ซึ่งมีเสียงตอบรับในวิธีการดังกล่าวเป็นจำนวนมาก สามารถตรวจสอบได้จากผลการสำรวจทางออนไลน์ ที่มีผู้เห็นด้วยผ่านเฟซบุ๊ก 91% ผ่านทวิตเตอร์ 87.5% แสดงว่า คนส่วนใหญ่ทั้งประเทศเห็นว่า แนวทางเยียวยาแบบที่ตนเสนอสามารถแก้ปัญหาได้ครอบคลุม ทั่วถึง เป็นธรรมกับทุกฝ่ายหรือรัฐบาลอาจจะเลือกใช้วิธีการเยียวยาแบบจ่ายให้ทุกครัวเรือน ที่มีจำนวนทั้งหมด 20 ล้านครัวเรือน ถ้าหากรัฐบาลนำยอดการเยียวยาของผู้ที่ผ่านการคัดกรองจำนวน 14 ล้านคนรวมกับการเยียวยาเกษตรกร 9 ล้านครัวเรือน ก็จะมียอดรวม 23 ล้านคน ซึ่งมากกว่าจำนวนครัวเรือนที่มีอยู่ทั้งหมดของประเทศ ถ้าหากรัฐบาลรับข้อเสนอของตนเองไปพิจารณาดำเนินการ ก็สามารถเยียวยาได้สำเร็จภายใน 5-10 วัน ใช้เงินงบประมาณน้อยกว่า และจะไม่มีข้อโต้แย้งหรือการประท้วงใดๆ เกิดขึ้น แต่เมื่อรัฐบาลยังยืนยันที่จะใช้ในปัจจุบัน ซึ่งเป็นการแก้ปัญหาแบบเกาไม่ถูกที่คันในฐานะ ส.ส. คนหนึ่ง ผมจะขอสงวนสิทธิ์ และขอใช้เอกสิทธิ์ความเป็นตัวแทนของประชาชน อภิปราย ซักถามรัฐบาลในวาระการพิจารณา พ.ร.ก.เงินกู้ 1 ล้านล้านบาท เข้าสู่การประชุมสภาผู้แทนราษฎรอย่างแน่นอน นายเทพไท กล่าว
นายเทพไท เสนพงศ์ ส.ส.นครศรีธรรมราช ปชป. จี้รัฐ เร่งเปลี่ยนวิธีเยียวยา ก่อนคนฆ่าตัวตายเพิ่ม ลั่น เกาไม่ถูกที่คัน โว ควรใช้วิธีตัวเองเสนอ จองกฐินซักเดือด พ.ร.ก.กู้ 1 ล้านล้าน แน่
โควิด-19,ไวรัสโคโรน่า,ไวรัสโคโรนา,เทพไท เสนพงศ์,ประชาธิปัตย์,เยียวยา 5 พันบาท,พ.ร.ก.เงินกู้ 1 ล้านล้าน,ข่าวทั่วไป